ที่ สกศ ........ / 2563

10 กุมภาพันธ์ 2564

เรื่อง ส่งผลงานวิจัยเพื่อขอรับรางวัลผลงานวิจัยจากคณะกรรมการฝ่ายการศึกษามูลนิธิคณะเซนต์คาเบรียลแห่งประเทศไทย

เรียน ผู้อำนวยการโรงเรียน

สิ่งที่ส่งมาด้วย 1. แบบฟอร์มส่งรายชื่อผู้ขอรับรางวัลผลงานวิจัย

2. แบบสรุปผลงานวิจัย

3. เกณฑ์การประกวดงานวิจัย

4. แบบฟอร์มบันทึกผลการประเมินงานวิจัย

เนื่องด้วยมูลนิธิคณะเซนต์คาเบรียลแห่งประเทศไทยได้จัดทำระเบียบว่าด้วยการให้รางวัลผลงานวิจัย และการจัดทำและค่าตอบแทนงานวิจัยระดับมูลนิธิคณะเซนต์คาเบรียลแห่งประเทศไทย เพื่อให้เป็นประโยชน์ต่อการพัฒนาคุณภาพการศึกษาของโรงเรียนในมูลนิธิคณะเซนต์คาเบรียลแห่งประเทศไทย และเสริมสมรรถนะของบุคลากรมูลนิธิคณะเซนต์คาเบรียลแห่งประเทศไทยในด้านการวิจัย

ดังนั้น เพื่อให้เป็นไปตามวัตถุประสงค์ จึงขอให้ทางโรงเรียนได้จัดส่งผลงานวิจัยเพื่อขอรับรางวัลตามระเบียบมูลนิธิคณะเซนต์คาเบรียลแห่งประเทศไทยว่าด้วยการให้รางวัลผลงานวิจัย และการจัดทำและค่าตอบแทนงานวิจัยระดับมูลนิธิคณะเซนต์คาเบรียลแห่งประเทศไทย พ.ศ. 2554 ทั้งนี้ตามที่โรงเรียนพิจารณาเห็นว่าเหมาะสม ให้ส่งผลงานวิจัยได้**ไม่เกินโรงเรียนละ 10 ผลงานวิจัย** ซึ่ง โดยผลงานวิจัยจะได้รับการประเมินเพื่อรับรางวัล มีเงื่อนไขต่อไปนี้

1. เป็นผลงานวิจัยที่อยู่ในช่วงปีการศึกษา 2562 - 2563

2. ไม่ใช้การแปลผลการวิจัยหลักโดยใช้ผล Pre-Test เทียบกับ Post-Test

3. มีผลการประเมินของโรงเรียนตามเกณฑ์การประเมินที่กำหนดโดยมีคะแนนไม่ต่ำกว่า 80 คะแนน

โดยผลงานวิจัยที่ส่งให้ทำสำเนาเป็น 2 เล่ม ส่งภายในวันที่ 9 เมษายน 2564 ที่สำนักงานฝ่ายการศึกษามูลนิธิคณะเซนต์คาเบรียลแห่งประเทศไทย ให้กรอกข้อมูลตามแบบฟอร์มทั้งหมดตามที่กำหนด ประกาศผลทาง Website ของมูลนิธิฯ ในวันที่ 30 มิถุนายน 2564

จึงเรียนมาเพื่อพิจารณา และขอบพระคุณท่านเป็นอย่างสูงมา ณ โอกาสนี้

ขอแสดงความนับถือ

(ภราดา ดร.ศักดา สกนธวัฒน์)

ประธานฝ่ายการศึกษา

มูลนิธิคณะเซนต์คาเบรียลแห่งประเทศไทย

ผู้ประสานงาน ดร.อาทิพย์ สอนสุจิตรา 081-5935037 น.ส.ศิริรัตน์ จัดผักแว่น โทร 065-0915254

ระเบียบมูลนิธิฯ ว่าด้วยการให้รางวัลผลงานวิจัยฯ Download ได้ที่ www.thaibrother.net